28. Συνέπειες των μελλοντικών διευρύνσεων στην αποτελεσματικότητα της πολιτικής συνοχής (ψηφοφορία) 
- Έκθεση Pieper
- Πριν από την ψηφοφορία:
Markus Pieper 
εισηγητής. - (DE) Κύριε Πρόεδρε, ευχαριστώ τους συναδέλφους που συνεργάστηκαν στην εκπόνηση αυτής της έκθεσης. Στην επιτροπή συμφωνήσαμε επί 19 συμβιβαστικών τροπολογιών και η πλειοψηφία ήταν σαφής, 35 προς 3. Ελπίζω ότι θα την επιβεβαιώσει και η Ολομέλεια.
- Πριν από την ψηφοφορία επί της τροπολογίας 26:
Κυριάκος Τριανταφυλλίδης
(EN) Κύριε Πρόεδρε, θέλω απλώς να επισημάνω ότι έγινε ένα λάθος το οποίο επιθυμούμε να διορθωθεί. Αφορά την παράγραφο 2α: "εκφράζει τη λύπη του για το γεγονός ότι η συμφωνία που επιτεύχθηκε [...] σχετικά με το δημοσιονομικό πλαίσιο για το διάστημα 2007-2013, ιδιαίτερα όσον αφορά τις περικοπές στα διαρθρωτικά ταμεία από 0,47%...". Το ορθό ποσοστό είναι "0,41%".
(Το Σώμα εγκρίνει την προφορική τροπολογία)
